Sentenza tal-Qorti tal-Ġustizzja (Is-Sitt Awla) tas-16 ta’ Ottubru 2014 —
Il-Polonja vs Il-Kummissjoni
(Kawża C‑273/13 P) 1(1)
“Appell — FAEGG, FAEG u FAEŻR — Spejjeż esklużi mill-finanzjament Komunitarju — Spejjeż imwettqa mir-Repubblika tal-Polonja”
1.                     Agrikoltura — FAEGG — Clearance tal-kontijiet — Rifjut ta’ teħid ta’ responsabbiltà ta’ spejjeż li jirriżultaw minn irregolaritajiet fl-applikazzjoni tal-leġiżlazzjoni tal-Unjoni — Kontestazzjoni mill-Istat Membru kkonċernat — Oneru tal-prova — Tqassim bejn il-Kummissjoni u l-Istat Membru (ara l-punti 60, 61)
2.                     Agrikoltura — Politika Agrikola Komuni — Finanzjament mill-FAEGG, FAEG u FAEŻR — Għoti ta’ għajnuna u ta’ primjums — Obbligu tal-Istati Membri li jwaqqfu sistema effikaċi ta’ kontrolli amministrattivi u ta’ kontrolli fuq il-post — Kontrolli mhux affidabbli — Rifjut ta’ teħid inkunsiderazzjoni mill-Fondi (Regolament tal-Kunsill Nru 1782/2003, Artikolu 20; Regolament tal-Kummissjoni Nru 796/2004, Artikolu 6(2)) (ara l-punt 77)
3.                     Agrikoltura — Politika Agrikola Komuni — Sistema integrata ta’ ġestjoni u ta’ kontroll dwar ċerti skemi ta’ għajnuna — Sistema ta’ ħlas uniku u sistemi oħra ta’ għajnuna “uċuħ” — Żball intenzjonali fid-dikjarazzjoni tas-superfiċji — Leġiżlazzjoni nazzjonali li tissuġġetta l-applikazzjoni ta’ sanzjonijiet għall-eżistenza minn qabel ta’ deċiżjoni ġudizzjarja li tikkonferma n-nuqqas ta’ osservanza intenzjonali — Inammissibbiltà (Regolament tal-Kummissjoni Nru 796/2004, Artikolu 53) (ara l-punt 88)
Dispożittiv
1)
L-appell huwa miċħud.
2)
Ir-Repubblika tal-Polonja hija kkundannata għall-ispejjeż.
1 – ĠU C 215, 27.7.2013.